Diari Oficial de la Generalitat Valenciana


Sumari del DOGV 7216, del 18-02-2014 (2014/1375)

RESOLUCIÓ de 14 de febrer de 2014, de la Conselleria d'Educació, Cultura i Esport, per la qual es modifica el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial de titularitat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/1375


Data del document
:   14-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 14 de febrer de 2014, de la Conselleria d'Educació, Cultura i Esport, per la qual es modifica el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial de titularitat de la Generalitat. [2014/1375]  
El Decret 233/1997, de 2 de setembre (DOGV 08.09.1997), del Govern Valencià, va aprovar el vigent Reglament Orgànic i Funcional de les Escoles d'Educació Infantil i dels Col·legis d'Educació Primària. De conformitat amb el que s'establix en l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents en funció de la planificació de les ensenyances. De la mateixa manera, i d'acord amb el que s'establix en l'article quart, pot modificar la denominació específica dels centres.  
  
Per mitjà de l'Orde 12/2013, de 14 de març (DOCV 21.03.2013), de la Conselleria d'Educació, Cultura i Esport, es van establir els criteris per a la determinació de les relacions de llocs de treball i es van publicar les plantilles tipus de les escoles infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'educació especial de titularitat de la Generalitat.  
  
Per Resolució de 2 d'abril de 2013, de la Conselleria d'Educació, Cultura i Esport (DOCV 05.04.2013 i modificada en el DOCV 02.07.2013), es va publicar l'última actualització del catàleg dels llocs de treball docent i la denominació dels centres docents públics d'Educació Infantil, Educació Primària, Educació Infantil i Primària i educació especial, i es va establir en l'apartat quint que els seus efectes s'entendran referits a partir del començament del curs escolar 2013-2014.  
  
No obstant això, i tenint en compte les previsions d'escolarització de l'alumnat dels referits nivells d'ensenyança ?dins del marc de la planificació educativa?, l'actualització de l'oferta de programes lingüístics i l'estimació de diferents sol·licituds relacionades amb canvis de denominació de centres existents, havent-se aplicat el procediment establit, exigix la introducció de variacions respecte del catàleg publicat per mitjà de la Resolució de 2 d'abril de 2013 (modificada per Resolució de 28.06.2013), per tal que les necessitats educatives, a partir del curs escolar 2014-15, estiguen degudament ateses.  
  
Vistos els expedients i analitzades les propostes efectuades per les direccions territorials d'Educació, Cultura i Esport d'Alacant, Castelló i València, i acreditat que s'han realitzat els tràmits de conformitat amb el que establixen les disposicions legals vigents.  
Vista la proposta de la Direcció General de Centres i Personal Docent, de data 10 de febrer de 2014 i de conformitat amb esta.  
  
Fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Modificar el catàleg d'unitats, la relació dels llocs de treball de personal docent, els programes lingüístics i la denominació dels centres docents públics d'Educació Infantil, Educació Primària, Educació Infantil i Primària i centres d'educació especial de titularitat de la Generalitat que s'indiquen en l'annex de la present resolució, d'acord amb les especificacions que s'hi contenen.  
  
Segon  
Esta resolució s'inscriurà en el Registre de Centres Docents de la Comunitat Valenciana.  
  
Tercer  
Autoritze el director general de Centres i Personal Docent perquè, per mitjà de la corresponent resolució, puga modificar la relació de llocs de treball d'aquells centres en què, no produint-se modificació en les seues unitats, siga necessari a conseqüència de l'anàlisi de les seues dades d'escolarització.  
  
Quart  
Autoritze els directors generals de Centres i Personal Docent i d'Innovació, Ordenació i Política Lingüística i la subsecretària perquè, en l'àmbit de les seues competències respectives, adopten les mesures que siguen necessàries per a l'execució del que disposa esta resolució.   
  
  
Quint  
Esta resolució produirà efectes a partir del començament del curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
- El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
- El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 14 de febrer de 2014.- La consellera d'Educació, Cultura i Esport: María José Catalá Verdet.